અમદાવાદઃ હાર્દિકે 19 દિવસના ઉપવાસ પછી અંતે પારણાં કરી લીધાં છે. પારણાં કર્યા પછી ગ્રીનવુડ રિસોર્ટની બહાર નીકળતાં સમયે હાર્દિક પટેલે પોલીસ કાફલાનો આભાર માનીને ગાંધી આશ્રમની મુલાકાત લીધી હતી. જ્યાં તેની સાથે પાસના કન્વિનિયર અને સમર્થકો પણ હાજર રહ્યાં હતાં. હાર્દિક પટેલે ગાંધી પ્રતિમાને સૂતરની આંટી પહેરાવી હતી. હાર્દિકના પારણાં પછી ભાજપ અને કોંગ્રેસે પ્રતિક્રિયા આપી હતી.